Järgnev saade on valminud tänu J.Meyeri teenistuspartnerite toele
Hirm paneb meid tagasi tõmbuma.
Mida enam hirmu me tunneme, seda rohkem me hing kokku tõmbub.
Nagu mingi kuivanud rosin me sees,
selle asemel, et olla täis elu, julgust ja loovust.
IGAPÄEVAELU RÕÕMUD
VÄLJAKUTSE 30. MINUTIT PÄEVAS
Oled sa häälestanud end olema Kristuse sarnane?
Oled sa häälestanud end laskma Jumalal muuta sind täienisti?
Oled sa otsustanud õppida tõeliselt tundma Jumalat
läbi Tema Sõna uurimise,
leppimata mingi pooliku, keskpärase, vaid välist klantsi täis kristliku eluga
mida ei kinnita tegelik vili ja sisu?
Me oleme Jumala armee!
Peame omama korralikku väljaõpet.
Peame olema korralikult treenitud ja harjutanud.
Valmiks, milleks iganes.
Otsusta õppida tundma Jumalat läbi Tema Sõna uurimise.
Enne, kui loed, kuuled või uurid Ta Sõna,
otsusta juba ette ära,
et täidad Jumala abiga kõike, mis seal öeldud.
Jumala Sõna on relv saatana vastu ja kaitserüü, mis kaitseb sõjas
Efeslastele 6:17
VÄLJAKUTSE 30. MINUTIT PÄEVAS
Hirm tähendab jalga laskmist või ära jooksmist.
See on see, mida see sõna tähendab.
Jalga laskmist või ära jooksmist.
Nii et, kui näed Piiblis sõnapaari: "Ära karda!",
mida leiab muide üle kogu Piibli.
Mitmeid kordi näiteks Jumala lauset: "Ära karda, sest mina olen sinuga!"
"Ära karda, sest ma ei jäta ega hülga sind!"
See on peamine põhjus, miks me ei peaks kartma -
tõsiasi, et Jumal on meiega
ja Ta armastab meid ning kannab hoolt me eest.
Ja mis iganes ka maailmas lähiaastatel ei sünniks -
Jumal armastab sind, on koos Sinuga
ja kannab head hoolt su eest.
Pead sellest tõest kinni hoidma, sest me keegi ei tea, mida elu toob.
Kes oleks osanud arvata,
et isegi USA's võivad kristlased kogeda tagakiusu.
Ja üha hullemaks läheb.
Aamen?
Kui mõni ülikooli noor kuulutaks täna, et ta on kristlane,
pole meil aimugi, mis võib teda ees oodata.
Seetõttu tõmbuvadki paljud hirmust tagasi ja on vait,
kuid ma ei kavatsegi vait jääda, kuna saatan on juba nagunii kaotanud
Jeesus ütles,
et kui me tunnistame Teda inimeste ees,
tunnistab Tema meid ka Isa ees, kes on taevas.
Ärgem siis olgem vaid pühapäeva kristlased,
elades ülejäänud nädala kapis.
Aamen?
Me usume Jeesusesse
ja Jumal on hea ja elus ning täie tervise juures.
Me ei peaks hakkama teistmoodi käituma vaid seetõttu,
et maailm meilt seda ootab.
"See pole enam poliitilselt korrektne rääkida Jumalast avalikult."
Hirm toob kaasa värisemistunde, suu kuivamise,
südamelöökide sagenemise.
Ühtlasi mõtted hävingust ja hirmutavatest asjadest tulevikus.
Kuid Jumal ütleb ikka ja jälle: "Ära karda, sest mina olen sinuga."
Me ei räägi siin sellest, et me ei võiks tunda hirmutunnet,
vaid sellest, et me ei tohiks lasta sel peatada end.
Jumal vajab usku, mille põhjal tegutseda.
Kui hirm su uksele koputab, saada usk talle vastu.
Hirm paneb meid tagasi tõmbuma.
Mida enam hirmu me tunneme, seda rohkem me hing kokku tõmbub.
Nagu mingi kuivanud rosin me sees,
selle asemel, et olla täis elu, julgust ja loovust.
Saatan tahabki, et tõmbuksime hirmust tagasi
ja elaksime väikest, mõttetut elu.
Kuid Jumal tahab, et oleksime vaprad ja julged.
Heebrea 10:39 on öeldud,
et kui tõmbume hirmust tagasi, ei valmista see Jumalale rõõmu.
Heebrealaste 10:38 laiendatud tõlkes: "Aga minu õige peab elama usust.
Minu õigeksmõistetud sulane
peab elama oma veendumustest lähtuvalt,
austades inimese suhet Jumalaga ja kõiki jumalikke asju.
Tal peab olema püha aukartus, mis on seotud usuga.
Kui ta aga tõmbub tagasi ja kuivab kokku hirmust,
ei ole mu hingel temast head meelt."
Olen jaganud vahel lugu
oma esimesest arvestatavalt suurest kõnelemisvõimalusest.
Seal oli tookord 900. inimest, kes näisid mulle 9. miljonina.
Mind kutsuti kui hädavariandina,
sest põhikõneleja oli tühistanud oma tuleku
ja keegi, kes teadis kedagi, teadis kedagi, kes teadis kedagi,
kes teadis mind.
Nii et, ma polnud mingi esmane valik,
vaid pigem augutäide stiilis:
"Kuna Joyce on veel olemas, siis kutsume tema."
Olin kõnelenud vaid töötubades, kuid mitte kunagi peakõnelejana,
mis tähendas, et ma polnud üks neid "tähtsaid inimesi".
Kõik nende kõnelejad istusid esireas,
kandes tiitleid: doktor, pastor jne.
Kõigil olid kõrged tiitlid, aga mina olin kõigest Joyce.
Fentonist.
Ehk siis - mitte keegi eikusagilt.
Aamen?
Nad palusid esmalt töötubade juhid lavale,
et need räägiks teemadest, mis pidid järgmine päev jutuks tulema,
et inimesed teaks, mida kuulama minna.
Kui ma sinna lavale rääkima läksin, olin nii hirmunud,
et ma ei saanud sõnagi suust.
Tegin suu lahti ja sealt tuli vaid väike piiks.
Oleksin tahtnud sealt jooksu panna, kuuldes saatana sõnu oma kõrvus:
"Kobi tagasi Fentonisse, kust tulid ja ära sealt enam kunagi tagasi tule!"
Mul oli valik
ja me kõik peame langetama pidevaid valikuid.
Kui tahad täita oma saatust
ja olla kõik see, kellena Jumal sind näeb,
siis pead lõpetama muretsemise selle pärast, mida teised arvavad.
Sest usu mind - kui hakkad täitma Jumala tahet,
saadab saatan sulle raudselt kellegi, kellele see ei meeldi.
Ja suure tõenäosusega on see keegi, kes sulle palju korda läheb.
Sest kui sa ei hooli kellestki, ei lähe sulle ka ta arvamus korda.
Kui aga tegu on kellegagi, keda armastad ja kelle imetlust vajad,
läheb asi ikka väga raskeks.
Kui aga aus olla,
siis peame olema valmis jätma maha ükskõik, kelle,
et kogeda Jumala täiust oma elus.
Johannese 12:42-43 on öeldud, et paljud juudid uskusid Jeesusesse,
kuid nad ei tunnistanud seda,
kuna nad kartsid, et neid visatakse sünagoogist välja.
Kas pole mitte hale?
Huvitav, kui palju on täna neid, kes tahaks omada
täie rauaga radikaalset ja metsikut suhet Jumalaga?
Ometi ei pruugi see olla populaarne selle inimese "usulises ringkonnas"
või sõprade seas,
mistõttu otsustatakse olla meelepärane inimestele,
kogedes samas tühjust oma südames.
Hea näide selle kohta, mida hirm meiega teeb,
tuleb esile kolme sulase loos,
kellele peremees andis igaühele teatud arvu talente.
See on Matteuse 25:14-30.
Sulased said erineva arvu talente
vastavalt oma võimekusele nendega toime tulla.
On huvitav, et Jumal ei anna meile kunagi rohkem
kui see, millega suudame toime tulla.
Küll aga ootab Ta,
et teeksime midagi sellega, mida Ta on meile andnud.
Aamen?
On palju ande, mida mul pole, kuid rääkida ma oskan
ja ma rakendan seda andi maksimaalselt.
Üks sulane sai viis talenti, mispeale ta läks ja investeeris need.
Kui siis peremees tagasi tuli,
andis sulane talle nii need viis kui veel viis lisaks,
mispeale peremees ütles: "Hästi tehtud sa hea ja ustav sulane.
Mine oma isanda rõõmupeole!”
Teine sulane sai kaks talenti, kes samuti investeeris need,
tuues siis peremehele veel kaks lisaks.
Hästi tehtud, sa hea ja ustav sulane. Mine oma isanda rõõmupeole!”
Kuid sulane, kes sai ühe talendi,
tõestas, et ta ei suuda sellegagi toime tulla,
kuigi Jumal oli andnud talle võimaluse.
Sest kui peremees tagasi tuli, ütles sulane:
"Ma kartsin, mistõttu peitsin su talendi ära."
Peremees ei patsutanud talle õlale:
"Oh sa vaeseke! Mul on nii kahju, et kartsid."
Jeesus hoopis sõitles teda, öeldes: "Sa halb ja laisk sulane!"
Ta võttis temalt selle ühegi talendi ja andis kellelegi teisele.
Kogu asja mõte on selles -
sa kas kasutad seda või sa kaotad selle.
Aamen?
Me ei saa elada hirmu ja kartuse all kõige selle pärast,
mis toimub ja saab toimuma.
On aeg hakata kasutama oma ande.
Igal ühel teist on midagi, mida panustada ühiskonda.
Igal ühel on oma teenistus ja võidmine Jumalalt.
Ütlesin, et igal ühel teist on oma teenistus.
Kujutan vaid ette, mis kõik võib juhtuda,
kui iga usklik tõeliselt mõistaks, kes ta on Kristuses
ja mida tal on anda.
Lõpetagem hirmust tagasi tõmbumine,
minnes oma maailma keskele.
Oma naabruskonda.
Oma poodi, oma kooli, oma kirikusse,
tehes ainuüksi seda, mida Piibel ütleb -
laseksime oma valgusel särada.
Ära muretse asjade pärast, mida sa ei oska
ja tee seda, mida oskad.
Mõtle, mõtle, mõtle
ja lähene loovalt sellele, kuidas kedagi aidata.
Palun iga päev,
et Jumal kasutaks mind muutmaks kellegi elu paremaks.
Palun iga päev,
et Jumal saadaks mu teele kellegi, keda aidata ja õnnistada.
Ma ei räägi aitamisest kantsli või tele kaudu,
vaid isiklikust aitamisest maailmas, kus ma ringi liigun,
et aidata ja õnnistada kedagi.
Lase oma valgusel särada inimeste ees,
et nad näeks su häid tegusid ja tooksid au su Isale, kes on taevas.
Põhjus, miks inimesed ei austa kristlust
ja miks nii paljud langevad ära Jumalast,
on see, et nad ei näe kristlasi käitumas kristlastena.
Aamen?
Me elame meeleheitlikel aegadel.
Meeleheitlikel aegadel.
Aega on vähe ja tund on tulemas.
Jeesus ütles, et peaksime tegema Jumala tegusid seni,
kuni veel on päevavalgust ja võimalust selleks.
Aamen?
Matteuse 5:13: "Teie olete maa sool,
Aga kui sool kaotab oma maitse,
siis kuidas selle soolasust taastada?
See ei kõlba enam millekski muuks
kui välja viskamiseks ja inimeste tallamiseks."
Ma ei taha olla kristlane, kes ei kõlba millekski.
Ma ei taha vaid omada kristlikku kleepsu auto stangel,
kui mööda maanteed kihutan.
Matteuse 5:14-16 "Teie olete maailma valgus.
Ei saa jääda märkamatuks linn, mis on mäe otsas.
Ega süüdata ka lampi ja panda vaka alla, vaid lambijalale,
nii et selle valgus paistab kõigile majasolijatele.
Nõnda paistku teiegi valgus inimestele,
et nad teie häid tegusid nähes ülistaksid teie Isa, kes on taevas."
Mulle aga meeldivad ka salmid kaks salmi enne loetud salme,
mis räägivad sellest, et me oleme õndsad,
kui meid Kristuse pärast taga kiusatakse.
See on just see, millest täna räägime -
aegadest, mille keskel elame.
"Õndsad on need, keda Kristuse pärast taga kiusatakse,
sest nende palk on suur taevas.
Ja muide, te olete ka maailma valgus ja sool,
mistõttu minge aga välja ja laske oma valgusel särada.
Seda isegi tagakiusu keskel."
Osade te jaoks võib tagakius väljenduda selles,
et te sõbrad ei taha teiega enam koos aega veeta,
kuna teist on saanud radikaalne ja tuline kristlane.
Kui paljud on kogenud, et te sõbrad pole just väga rõõmsad,
kui olete hakanud Jeesusega asju ajama?
Kui aus olla, siis see on sisuliselt iga kristlase kogemus,
sest see on miski, mida saatan kasutab.
Tahan, et vaataksime Heebrealastele 13:5-6.
"Teie eluviis olgu rahaarmastuseta -
sh ihnuseta, ahnuseta ja ihata maise vara järele.
Jääge rahule oma hetke olukordadega ja sellega, mis teil on,
sest tema ehk Jumal on öelnud:
Ma ei vea sind kunagi alt ega hülga sind
ega jäta sind ilma toeta!
Ma ei jäta, ma ei jäta, ma ei jäta.
Ma ei jäta sind mingilgi moel abitusse olukorda
ega hülga või peta sind.
Ma ei vähenda oma haaret su elu üle. Kohe kindlasti mitte!
Seetõttu oleme julged ja julgustatud, öeldes täie kindlusega:
Issand on mu Karjane ja mul pole midagi karta.
Ma ei karda, ei tunne hirmu ega ole kohkunud,
sest mida üks inimene mulle ikka teha saab?"
Aamen?
Kui kaotad mõne sõbra oma Jumala suhte tõttu,
jääd siiski ellu.
Tahan rääkida veel ka asjadega silmitsi seismisest.
Sest üks asi, mida tegema peame, kui tahame elada julget elu,
on see, et me peame seisma silmitsi ja vastanduma asjadega,
mille osas seda tuleb teha.
Kui küsiksin täna,
kui paljudele teist ei meeldi vastandumine,
siis kes tõstaks oma käe?
No kellele see ikka meeldib.
Kuna ma olen pisut buldogi tüüpi,
siis mu jaoks on see ehk pisut lihtsam kui osade teiste jaoks,
kuid mulle ei meeldi see samuti.
Mulle ei meeldi inimesi pahandada või neile haiget teha.
Ja mulle ei meeldi ka see, kui ma ei meeldi kellelegi.
Meile kellelegi ei meeldi see.
Me keegi pole vastandumisest vaimustuses.
On inimesi, kes vastanduvad liiga ruttu,
läbi mõtlemata, mida neil üldse öelda on.
Kui paljudel on sellega probleeme?
Või me ei vastandu üldse.
Siinkohal paar asja, mida tahaks teile meelde tuletada.
Ole alati valmis vastanduma inimestega,
kes püüavad sind kontrollida või manipuleerida sinuga.
Maailm on täis selliseid.
Saatanal piisab vaid ühest sellisest, kelle läbi toimetada,
sest ta ise on kontrollija ja manipuleerija.
Mu isa oli ka kontrollija ja manipuleerija.
Pole midagi hullemat kui see, et keegi püüab juhtida su elu.
Kui sul pole mingit vabadust
ja sulle öeldakse pidevalt, mida öelda ja mida teha.
Mida kauem sa lased sellisel suhtel jätkuda,
seda raskem on sellest välja saada.
Osad teist on juba üsna suure supi sees.
Tahan julgustada sind muutma asju ja vastanduma selliste asjadega,
sest Jeesus suri selle eest, et võiksime olla vabad.
See, kelle Poeg on vabaks teinud, on tõeliselt ja täiega vaba.
Ainus isik, kes võiks meid üldse kontrollida,
on Püha Vaim.
Ma ei räägi siin mässamisest või autoriteetidele mitteallumisest.
See pole see, millest ma räägin.
Me kõik peame alistuma õigel moel autoriteetidele,
kelle Jumal on me üle pannud.
Küll aga räägin neist, kes püüavad sind kontrollida,
püüdes sind panna tegema asju, mida nende arvates tegema peaksid.
Paulus ütles Galaatlastele 1:10,
et kui ta oleks püüdnud olla populaarne inimeste silmis,
poleks ta olnud Jeesuse Kristuse apostel.
See on nii hea!
Nii võin ka mina öelda,
et kui oleksin hoolinud populaarne olemine inimeste silmis...
Muiugi ma tahan, et ma meeldiks inimestele,
kuid kui see oleks olnud mu ainus mure,
poleks ma täna ka siin.
Paljud teist on piiri peal, et jääda ilma oma saatusest,
kuna muretsete liiga palju selle pärast, mida teised teist arvavad.
Kuid vihkajad vihkavad nagunii ja nurisejad nurisevad nagunii.
Ja kui keegi sinu kallal nokib, saab vähemalt keegi teine rahu.
Jeesus ei hoolinud oma mainest.
Tema jaoks polnud see teema,
mistõttu Ta sai ka teha seda, milleks Jumal oli Ta läkitanud.
Alati leidus mõni variser, kes püüdis Teda milleski süüdistada.
Kuid kui tead, kes sa oled Krisuses,
ei pea sa ka liialt muretsema teiste inimeste süüdistuste pärast.
See on osa julge olemisest.
Apostlite teod 5:29.
Käisin kord ühes koguduses,
kus pastor kõneles selle kirjakoha põhjal 3. kuud,
nii et ma ei unusta seda kirjakohta kunagi.
Jumala sõna tuleb enam kuulata kui inimese sõna."
Neid apostleid ähvardati vanglaga.
Neil keelati kuulutamast Jeesuse nimel,
ähvardades neid peksu- ja vanglaga.
Kuid seal nad olid - kuulutamas!
Kui neile siis öeldi, et neid oli hoiatatud,
vastasid nad,
et Jumala sõna tuleb enam kuulata kui inimese sõna.
See on hea kirjakoht, millest kinni hoida.
Jumala sõna tuleb enam kuulata kui inimese sõna."
Las ma öelda sulle -
kui sul pole enam midagi muud järgi jäänud kui vaid Jumal,
oled siiski saanud parima!
Ära loobu oma suhtest Jumalaga inimeste nimel,
kes eeldavasti ei hooli sinust nagunii.
Sisa silmitsi ka oma minevikuga.
Mu isa kuritarvitas mind seksuaalselt, mis oli kui meie pere suur saladus.
Elevant me toas.
Kõik teadsid sellest, aga keegi ei rääkinud sellest.
Mu ema teadis sellest ja oli ka korra tabanud isa teolt,
kuna olin rääkinud emale, kui olin 9-aastane.
Kuid mu ema oli argpüks.
Ta ei teadnud,
kuidas võimaliku skandaaliga toime tulla,
sest tol ajal ei räägitud sellistest asjadest.
Isa muidugi ka valetas talle
ja ema kartis teda, kuna ta oli vägivaldne.
Asja mõte on selles, et ema hirm hävitas ta elu.
Kahjustas täiega minu elu ja hävitas mu venna elu.
Ja ega olnud abiks ka mu isale.
Sa võid aidata vahel inimestel saada vabaks millestki,
kui nendega vastandud,
mitte ei lase neil vaid lihtsalt jätkata.
Meie probleem oli aga selles, et me ei rääkinud sellest.
Ma lahkusin kodust, kui olin 18,
arvates, et vabanen nii oma probleemist.
Kuid probleem oli selles, et ma võtsin probleemi endaga kaasa,
kuna see oli mu hinges.
See, et millestki eemale saad, ei tähenda veel, et see on möödas.
Sa pead ka tegelema sellega.
Küll aga oli oluline mu jaoks seista silmitsi selle hirmuga oma elus,
sest olin elanud terve oma elu tundes hirmu oma isa ees.
Olime juba mõne aasta abielus olnud, kui Dave ütles mulle,
et igakord, kui mu vanematekodus käisime
ja isa välja ilmus, muutusin ma kui teiseks inimeseks.
Ma olla käitunud teistmoodi.
Kui sa ei tegele nende asjadega oma hinges,
siis sa käitudki teistmoodi.
Osade te jaoks võib minevikuga silmitsi seismine
tähendada usaldusväärse sõbraga maha istumist
ja temaga jagamist asjadest,
mida tegid ehk ammu aega tagasi, kuid mis endiselt häirivad sind.
Või sa jagad asjadest,
mida keegi sulle ammu aega tagasi tegi
ja mis sind endiselt häirib.
Tead, kui palju on inimesi,
kes kogesid lapsepõlves kuritarvitamist,
kuid kes täna - olles 50, 60 või 70-aastased
pole sellest kunagi kellegagi rääkida saanud.
Ma ei sunni sind vägisi midagi tegema,
kuid me kõik vajame turvalisi sõpru,
kellega rääkida ja kes hoiavad me saladusi.
Sest vahel on vaja lihtsalt auru välja lasta.
Me lihtsalt vajame võimalust jagada kellegagi
sellest, teisest ja kolmandast.
Lisaks sellele peame ka õppima,
kuidas seista silmitsi probleemidega meie ja teiste inimeste vahel,
tehes seda piibellikul ja jumalakartlikul moel.
Teadsid sa, et 1-2 lauset otsekohest suhtlemist
võib lahendada suure hulga probleeme.
Sest sageli me arvame, et teised arvavad midagi,
mida nad ei arva kohe üldse,
kuid me käitume nende suhtes imelikult,
kuna arvame, et nad arvavad midagi.
Nii et parem on küsida: "Arvad sa nii?" - "Mis asja?" - "Ei arvagi?"
Põhjus aga, miks me seda ei tee ,
on see, et me ei taha et meid imelikuks peetaks.
Ära karda küsida.
Mis vahet seal on, kui sind imelikuks peetakse.
Enamus kordadest pole kogu lool sinuga üldse mingit pistmist.
Nii palju probleeme on tingitud sellest,
et kui sul on kellegagi probleem,
siis selle asemel, et rääkida otse selle inimesega,
räägid sa saja teise inimesega,
mis omakorda põhjustab tagarääkimist,
põhjustades palju tüli.
Püüame õpetada oma kontori rahvale,
et kui neil on mõne oma osakonna inimesega probleeme,
tuleb esmalt ja privaatselt minna selle inimese endaga rääkima.
Matteuse 18:15 laiendatud tõlkes: "Kui su vend eksib su vastu,
siis mine ja räägi ta eksimusest nelja silma all, privaatselt."
Privaatselt!
"Kui ta sind kuulab, siis oled oma venna tagasi võitnud."
Ja siis on seal öeldud, et kui ta ei kuula,
võid kaasata veel paar inimest kogu loosse.
Asja mõte on selles, et püüad kaitsta seda inimest
ja mitte hävitada ta mainet.
Sageli aga juhtub see,
et kuna inimesed ei taha asju otse ajada,
lähevad nad kellegi teise juurde
ja muudavad sellega kogu olukorra veelgi hullemaks.
Selline käitumine peab lõppema!
Ära karda seista asjadega silmitsi.
Tee, mis tarvis ja lase Jumalal tuua võit oma ellu.
Midagi uut Joyce Meyer'ilt - õppepiibel oma meelte uuendamiseks.
"Mõistuse lahinguvälja Piibel".
Piibel, mis kätkeb endas mõtteid
Joyce'i menukist "Mõistuse lahinguväli",
kuhu on lisatud vastavasisulised Piibli kirjakohad.
Avasta Jumala Sõna ühel sügavamal moel,
et õppida mõtlema nii nagu Jumal mõtleb.
Ammuta praktilisi nõuandeid elu väljakutsete ületamiseks
ning häälesta oma meeled suurimaks võiduks ja palju muud.
"Mõistuse lahinguvälja Piibel".
Uuenda oma meeli Jumala Sõna väe läbi.
Tellimisinfo on nähtav ekraanil.
Jagame üheskoos Kristuse armastust üle maailma.
Võta info saamiseks meiega ühendust ja külasta meie kodulehekülge.
Hakka meie partneriks
ja aita meil jagada Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.